
“Lutju Zotit dhe thuaj: “O Zoti im 
shtoma diturinë” 

Kuran 



“O Zoti im më pajis me dituri të dobishme, 
më jep furnizim të begatshëm, 
mi prano veprat e mia”. 



Hadith 

“Allahu dëshmoi dhe vërtetoi se nuk ka zot tjetër përveç 
Tij, e dëshmuan edhe engjëjt e dijetarët, dhe se Ai është 
zbatues i drejtësisë. Nuk ka zot përveç Tij Fuqiplotit e të 
Urtit”. (Ali Imran, 1 8) 

“Juve ju erdhi i dërguar nga lloji juaj, atij i vie rëndë për 
vuajtjet tuaja, sepse është lakmues i rrugës së drejtë për 
ju, është i ndijshëm dhe i mëshirshëm për besimtarët”. 



(Et-Tevbe, 128) 

Hyrje 



Nga Umeri radijallahu anhu, transmetohet se ka thënë: 

“Një ditë ishim duke ndenjur te i Dërguari i Allahut, s.a.v.s. kur u 
duk një njeri me rroba shumë të bardha dhe flokë shumë të zeza. Në 
të nuk hetoheshin shenjat e udhëtimit dhe askush prej nesh nuk e 
njohëm. U ul pranë të Dërguarit, s.a.v.s. duke i mbështetur gjunjët e 
vet mbi gjunjët e tij, i vendosi duart e veta mbi mbi kofshën e tij 
dhe pyeti: 

“O Muhamed, më trego ç’është Islami? 

Muhamedi a.s. iu përgjigj. Islami është: 

- të dëshmosh se nuk ka zot tjetër përveç Allahut dhe se 
Muhamedi është i dërguar i Zotit, 

- të falësh namazin, 

- ta japësh zekatin, 

- ta agjërosh ramazanin, 

- ta kryesh haxhin në Kabe, nëse ke mundësi. 

Ai pohoi “Të vërtetën e the”. Ne u çuditëm! Po e pyet dhe po 
ia vërteton. 

Pastaj pyeti: Më trego çka është Imani? 

Muhamedi a.s. iu përgjigj: 

- “Imani është të besosh Zotin, 

- Melekët e Tij, 

- Librat e Tij, 

- Të dërguarit e Tij, 

- Ditën e fundit, 

- Të besosh në të caktuarit e Tij, të mirës dhe të keqes. 

Ai pastaj tha: “Të vërtetën e the”. 

- Më trego ç’është Ihsani-Mirësia? 

- Muhamedi a.s. iu përgjigj: 

“Ta adhurosh Zotin sikur e sheh Atë, sepse, edhepse ti nuk e 
sheh Atë, Ai vërtetë të sheh ty”. 

Pastaj pyeti: Ç’është çasti i Kijametit? 

Muhamedi a.s. iu përgjigj: “Për këtë i pyeturi nuk di më shumë 
se ai i cili pyet’ ’. 

Më trego mbi shenjat e tij. 

Muhamedi a.s. iu përgjigj: 

- “Kur robëresha t’i lind vetes zonjushë 

- kur të shihen barinjtë këmbëzbathur, të zhveshur e të mjerë 
se si garojnë në ndërtimin e godinave të mëdha. Pastaj shkoi 
kurse unë mbeta i habitur, e Muhamedi a.s. tha: 

“O Umer a e njohe atë që më pyeti”. 

- Allahu dhe i Dërguari i Tij e din më së miri iu përgjigja. 
Muhamedi a.s. tha: “Vërtet ky ishte Xhibrili, erdhi tua 
mësojë fenë tuaj”. 

( MUSLIMI ) 

KAPITULLI I PARE 




PARIMET E SHEHADETIT 



Parimet kryesore të shehadetit janë: 

1 . Vërtetimi i Ekzistimit të Allahut xh.sh. 

2. Vërtetimi i cilësive të Allahut xh.sh. 

3. Vërtetimi i veprave të Allahut xh.sh. 

4. Vërtetimi i çdo gjëje me të cilat na lajmëroi ose me të cilat u 
dërgua Muhamedi a.s. prej anës së Allahut xh.sh. 



SHARTET E FJALËS 
66 LA ILAHE IL - LALLAH 66 

Fjala LA ILAHE IL-LALLAH i ka shartet që d.m.th. se nëse 
kjo tjalë nuk i plotëson këto sharte, atëherë nuk e ka vlerën e saj të 
plotë, e ato janë: 

1. Me ditë domethënien e kësaj fjale 

2. Me qenë i bindur në këtë fjalë 

3. Me i kry të gjitha urdhrat dhe me pranuar çdo gjë që ka 
ardhur prej Allahut nëpërmjet kur’anit dhe hadithit 

4. Sinqeriteti i kësaj fjale 

5. Me e dashtë këtë tjalë 



Pyetje: 

1. Cilcit janë parimet kryesore të shehadetit? 

2. Cilat janë shartet efjalës LA ILAHE IL-LALLAH? 

SHARTI I PARË 



ME DITE DOMETHENIEN E FJALES 
“LA ILAHE IL - LALLAH” 

Ai që e thotë dëshminë LA ILAHE IL-LALLAH duhet ta 
dijë domethënjen e saj, e domethënia e saj është se çdo adhurim 
(ibadet) të bëhet vetëm për Allahun i Cili nuk ka shok as rival. p.sh. 

- Kur të falemi me u falur vetëm për Allah, 

- Kur të agjërojmë, me agjëru vetëm për Allah, 

- Kur të japim zekatë, me dhënë zekatë vetëm për Allah, 

- Kur të kërkojmë mbështetje, mbështetje me pasë vetëm në 
Allahun, e në askënd tjetër, 

- Kur të kërkojmë ndihmë dhe mbrojtje me kërku vetëm prej 
Allahut dhe me ju frikësu vetëm Allahut dhe askujt tjetër. 



SHARTI I DYTË 



ME QENE I BINDUR NE FJALEN 
“LA ILAHE IL-LALLAH” 

Muslimani i vërtetë duhet të jetë i bindur në fenë e tij, ai nuk 
duhet të ketë asnjë njollë dyshimi në zemrën e tij. Muslimani e di se 
Allahu është Një. Ai nuk ka lind askënd, nuk ka lind prej askujt, Ai 
nuk ka shok as rival, Ai nuk i gjason asnjë sendi dhe askujt. Ai 
sundon gjithçka dhe çdo gjë, qoftë prej gjithësije; prej gjallesave, 
prej sendeve të gazta, të lëngëta, të ngurta. Të gjitha i nënshtrohen 
vetëm Atij . 

SHARTI I TRETE 



ME I KRY TË GJITHA URDHËRAT DHE ME 
PRANU ÇDO GJË QË KA ARDHUR PREJ 
ALLAHUT NËPËRMJET KUR’ANIT DHE 

HADITHIT 

Besimtari e don Allahun dhe të dërguarin e Tij, ai nuk i 
kundërshton urdhërat e Allahut dhe të dërguarit të Tij. Ai në çdo 
moment, në çdo kohë është i gatshëm me i ndëgju dhe me i kry 
urdhërat e Allahut. 



SHARTI I KATËRT 



SINQERITETI I FJALËS 
“LA ILAHE IL-LALLAH” 

Fjalën LA ILAHE IL-LALLAH besimtari e thotë me 
sinqeritet të plotë; me thellësi të zemrës dhe të shpirtit, me fuqi të 
mendjes dhe të trupit, kështuqë çdo vepër të mirë që e bën ai, e pret 
shpërblimin vetëm prej Zotit dhe prej askujt tjetër. 

SHARTI I PESTË 



VËRTETËSIA E FJALËS 
“LA ILAHE IL-LALLAH” 

Muslimani gjithmonë duhet ta ketë bindjen e fortë në 
Allahun e Lartëmadhëruar dhe duhet të jetë i fortë në fenë e tij, 
kështuqë duron prej çfardo fatkeqësie që i ndodhë pse e di se ajo 
fatkeqësi e ka ndodhë si sprovë prej Allahut për me e vërtetu a është 
besimtarë i vërtetë apo jo i vërtetë. Nëse është besimtarë i vërtetë 
dhe duron për hirë të Allahut të Lartëmadhëruar do ta shpërblejë me 
xhenet në botën tjetër. 



SHARTI I GJASHTË 



ME E DASHTË FJALËN 
“LA ILAHE IL-LALLAH” 

Muslimani i vërtetë e don ijalën “LA ILAHE IL-LALLAH”, 
ai këtë fjalë e thotë vazhdimisht dhe pandërprerë. Ai vazhdimisht 
thërret në këtë fjalë, ipërmbahet kësaj fjale dhe gjithmonë 
angazhohet që kjo tjalë të triumfojë dhe të jetë me e larta dhe 
superiore. 

Muslimani e don atë i cili e thotë këtë fjalë. 

Çdo fjalë të cilën e themi prej gjuhës të jetë për Allahun; çdo 
rrahje e zemrës të jetë për Allahun dhe çdo vepër të cilën e bëjmë 
me trup e bëjmë vetëm për Allahun e Lartëmadhëmar. 

BESIMI NË ALLAHUN xh.sh. 

Besimi në Allahun xh.sh. nënkupton të bindurit e plotë se 
vetëm Allahu është Zot, Krijues i çdo gjëje, Sundues i pakufishëm, 
se vetëm Ai meriton me u adhuru, se Ai posedon të gjitha cilësitë e 
përsosshmërisë dhe nuk ka asnjë të metë. 

Besimi në Allahun xh.sh. përfshinë tri qështje themelore: 

1. TEVHIDË ULUHIJE 

2. TEVHIDË RUBUBIJE 

3. TEVHIDË ESMAI VE SIFAT 



1. TEVHIDË ULUHIJE d.m.th. se çdo nënshtrim, çdo adhurim 
dhe çdo ibadet i bëhet vetëm Allahut Një. 

2. TEVHIDË RUBUBIJE d.m.th. se Allahu është krijues i të 
gjitha botrave, njëherit sundues, planifikues, udhëheqës dhe 
dirigjues i të gjitha botrave dhe çdo çështje që është në ta. 

3. TEVHIDI ESMAI VE SIFAT d.m.th. se vetëm Allahut i 
takojnë emrat dhe cilësitë e përsosurisë. 



Pyetje: 

1. Çkci nënkuptojmë me besimin në Allahun ? 

2. Çka përfshinë besimi në Allahun ? 

3. Çka d.m.th. TEVHIDË ULUHIJE? 

4. Çka d.m.th. TEVHIDË RUBUBIJE? 

5. Çka d.m. th. TEVHIDË ESMAI VE SIFAT? 

TEVHIDE ULUHIJE 
NJËHSIMI I ZOTIT NË VEPRA 

TEVHIDI ULUHIJE nënkupton se të gjitha veprat tona të 
mira me i bë vetëm për hirë të Allahut i Cili nuk ka shok as rival. 
Nga kjo që thamë kuptojmë se: 

- Kur të falemi falemi vetëm për Allahun xh.sh. i Cili nuk ka 
shok as rival, 

- Kur të agjërojmë, agjërojmë vetëm për Allahun xh.sh. i Cili 
nuk ka shok as rival, 

- Kur të japim zekatë, japim vetëm për Allahun xh.sh. i Cili 
nuk ka shok as rival, 

- Kur ta kryejmë haxhin, e kryejmë vetëm për Allahun xh.sh. i 
Cili nuk ka shok as rival, 

- Kur të lutemi, i lutemi vetëm Allahut xh.sh. 

- Kur të kërkojmë mbështetje, kërkojmë vetëm nga Allahu 
xh.sh 

Pra çdo vepër qoftë me fjalë, qoftë me zemër, qoftë me trup 
duhet të jetë vetëm për Allahun e Lartëmadhëruar, e për askë tjetër. 
Njëhsimi i Zotit në vepra quhet TEVHID ULUHIJE. 



Pyetje: 

1. Çka nënkuptojmë me Tevhid Uluhije? 

TEVHIDE RUBUBIJE 
NJËHSIMI I ZOTIT NË ADHURIM 

TEVHIDI RUBUBIJE nënkupton se Allahu xh.sh. krijon, 
mban, fumizon dhe mbikëqyrë çdo gjë. Pra me këtë kuptojmë se: 

1. Allahu i Lartëmadhëmar ka kmjuar çdo gjë në qiellëra dhe 
në tokë, ka kriju njerëzit, kafshët, shpendët, insektet, kodrat, 
ujërat, diellin dhe hënën. 

2. Allahu i lartëmadhëmar fumizon të gjitha gjallesat. Ai i 
lëvizë dhe i shpërndanë retë që bie shiu në tokë që të mbijnë 
dhe të rriten pemët e perimet që të ushqehen njerëzit dhe 
kafshët. 

3. Allahu i Lartëmadhëmar ndërron natën dhe ditën. Ai jep 
vdekje, i bënë që të vdesin gjallesat. Ai përkujdeset dhe 
mbikëqyrë të gjitha krijesat. 



Pyetje: 

1. Çka nënkuptojmë me Tevhid Rububije? 

TEVHIDË SIFAT 
NJËHSIMI I ZOTIT NË CILËSI 

Allahu xh.sh. në Kur’anin fisnik dhe nëpënnjet Muhamedit 
a.s. e ka cilësu veten e Tij me cilësi të shumta. 

Njohja e cilësive të Allahut xh.sh. për mendjen e njeriut 
është shumë e vështirë sepse mendja nuk mund t’i kuptojë shumë 
gjëra të fshehta të kësaj bote. E si mund t’i kuptojë gjërat e fshehta 
të botës shpirtërore? 

Cilësitë e Allahut xh.sh. ndahen në dy lloje: 

- Cilësi vetanake të Allahut xh.sh. (Sifati Dhatije) 

- Cilësitë kuptimore të Allahut xh.sh. (Sifati Meanevije) 

Cilësitë vetanake të Allahut xh.sh. (Sifati Dhatije) janë: 

1. Vuxhud (EKZISTON) 

2. Kidem (I PËRHERSHËM PA FILLIM) 

3. Beka (I PËRHERSHËM PA MBARIM) 

4. Vahdanijet (AI ËSHTË NJË) 

5. Kijamun binefsihi (EKZISTON NGA VETVETIU) dhe 

6. Muhtelifetun lil havadithi (NUK I GJASON ASKUJT) 

Cilësitë Kuptimore të Allahut xh.sh. (Sifati meanevije) janë: 

1. Hajat (JETON) 

2. Ilm (DI GJITHÇKA) 

3. Semi’ë (NDËGJON GJITHÇKA) 

4. Besar (SHEH GJITHÇKA) 

5. Irade (I VULLNETSHËM) 

6. Kudret (I PLOTFUQISHËM) 

7. Kelam (FLET ME TË FOLURIT E TIJ HYJNOR) 

8. Tekvin 
Pyetje: 

1. Si ndahen cilësitë e Allahut xh.sh. ? 

2. Cilat janë cilësitë vetanake të Allahut xh.sh ? 

3. Cilat janë cilësitë kuptimore të Allahut xh.sh. ? 

CILESITE VETANAKE TE ALLAHUT 
(SIFATI DHATIJE) 



Cilësitë vetanake të Allahut xh.sh. (Sifati Dhatije) janë: 

1. Vuxhud (EKZISTON) 

2. Kidem (I PËRHERSHËM PA FILLIM) 

3. Beka (I PËRHERSHËM PA MBARIM) 

4. Vahdanijet (AI ËSHTË NJË) 

5. Kijamun binefsihi (EKZISTON NGA VETVETIU) dhe 

6. Muhtelifetun lil havadithi (NUK I GJASON ASKUJT) 



VUXHUD (EKZISTON) 




E tërë gjithësia dhe çka ka në të si: Qiellërat, toka, kodrat, 
lumenjët, bimët, lisat, njeriu, gjallesat dhe të gjitha sendet e ngurta 
dëshmojnë se EKZISTON (VUXHUD) krijuesi i tyre. 

Për këtë dëshmon Zoti i Lartëmadhëruar në Kur’an: 

“Allahu është krujues i çdo sendi, Ai është i Vetmi 
Sundues dhe Triumfues absolut”. (Err-Rread: 1 6) 



Pyetje: 

1. Trego ajetin Kur’anorë për krijimin e çdo sendi nga Zoti i 
Madhëruar që Ai është krijues absolut? 



KIDEM 

“I PËRHERSHËM PA FILLIM” 

“Allahu ka ekzistu para çdo sendi dhe para çdo krijese”. Kur kanë 
shkuar dhe e kanë pyetur Muhamedin a.s. për zanaflllën e Allahut 
xh.sh. ka zbritur sureja “IHLAS” e cila ka këtë domethënie: 

Thuaj: “Ai, Allahu është Një! 

Allahu është Ai që çdo krijesë i drejtohet për çdo gjë. 

As s’ka lindur kë, 

As nuk është i lindur. 

Dhe Atij askush nuk i është i barabartë”. 

Poashtu është edhe një ajet tjetër i cili tregon se Zoti është i 
përhershëm pa fillim, se Ai është “EZELIJ”. 

“Ai është i Pari (para Tij ska pasur kurr fillim)”. (E1 Hadid:3) 



BEKA 

“I PËRHERSHËM PA MBARIM” 

Zoti i Lartëmadhëruar sikurse nuk ka fillim poashtu nuk ka 
as mbarim. Për këtë Zoti xh.sh. në Kur’anin fisnik thotë: 

“Ai është i pari që s’ka fillim dhe i fundit që s’ka 
mbarim, i dukshmi dhe i padukshmi”. (E1 Hadid:3) 



Pyetje: 

1. Trego argumentin për cilësinë e Zotit i përhershëm pafillim? 

2. Trego argumentin për cilësinë e Zotit i përhershëm pa mbarim? 



VAHDENIJET 
“ALLAHU ËSHTË NJË” 



Zoti i Lartëmadhëruar në Kur’an thotë: 

Thuaj: “Ai, Allahu është Një! 

Është domosdoshmëri Njëshmëria e Krijuesit. Ai ekiston vetvetiu, 
dhe çdo gjë i takon Atij. Ai udhëheq çdo send dhe në sundimin e Tij 
nuk ka shok as rival. 



Pyetje: 

1. Trego argumentin për cilësinë “Vahdenijet” të Zotit? 



KIJAMUN BINEFSIHI 

“EKZISTON NGA VETVETIU” 



Allahu xh.sh. nuk ka nevojë për askënd, ndërsa krijesat kanë 
nevojë për Atë. Këtë e dëshmon edhe sureja e shkurtë e Kur’anit: 

“ALLAHU SAMED” 

“Allahu është Ai që çdo krijesë i drejtohet, i mbështetet 
për çdo nevojë. As s’ka lindur kë, As nuk është i lindur. Dhe 
Atij askush nuk i është i ngjashëm as i barabartë”. 



Pyetje: 

1. Trego argumentin për cilësinë e Zotit Kijamun bi nefsihi? 



MUHALEFETUN LIL HAVADITHI 
“NUK I PËRNGJAN ASKUJT DHE 
ASGJËHIT” 



Zoti i Lartëmadhëruar në Kur’an thotë: 

“Askush nuk është si Ai”. 

Besimtari beson në Krijuesin, ndërsa është e pamundur që 
krijuesi me i përngja krijesave. Për këtë arsye është e ndaluar 
rreptësisht që Allahu xh.sh. të personifikohet me çfarëdo krijese, 
apo me çfarëdo sendi qoftë - material apo jomaterial. 

Pyetje: 

1. Trego argumentin për cilësinë e Zotit Muhalefetun lil havadithi? 

CILËSITË KUPTIMORE TË ALLAHUT xh.sh. 
(SIFATI MEANEVIJE) 

Cilësitë kuptimore të Allahut xh.sh. janë: 

1. Hajat (JETON) 

2. Ilm (DI GJITHÇKA) 

3. Semi’ë (NDËGJON GJITHÇKA) 

4. Besar (SHEH GJITHÇKA) 

5. Irade (I VULLNETSHËM) 

6. Kudret (I PLOTFUQISHËM) 

7. Kelam (FLET ME TË FOLURIT E TIJ HYJNOR) 

8. Tekvin 



Pyetje: 

1. Cilat janë cilësitë kuptimore të Allahut xh.sh. ? 

HAJAT 

“ALLAHU ESHTE I GJALLE DHE I 
PËRJETSHËM” 

Zoti i Lartëmadhëruar në Kur’anin fisnik thotë: 

“Allahu la ilahe il-la huvel Hajjul Kajjum”. 

“Allahu është Një, nuk ka zot tjetër përveç Atij. Ai është 
mbikëqyrës i përhershëm, i gjallë dhe i përjetshëm”. 

El-Bekare:255 

Nga ky ajet kuptojmë se gjallëria e Allahut është cilësi 
esenciale dhe tregon përsosurinë absolute të Tij, e cila dallon nga 
jeta dhe gjallëria e krijesave. 

Pyetje: 

1. Trego argumentin e ajetit Kur’anorë të cilësisë së Zotit EL HAJAT? 

ILM - “DIN GJITHÇKA” 



Dituria e Allahut xh.sh. është e pakufishme. Ai din gjithçka, 
dituria e Tij përfshinë çdo send në esencë. 

Dituria e Allahut xh.sh. përfshinë jo vetëm të kaluarën dhe të 
tashmën, por edhe të ardhmen. Ai i din gjërat nga jashtë dhe nga 
mbrenda. Ai i din qështjet të cilat shprehen haptazi por edhe ata 
qështje që mbahen sekrete dhe janë të fshehta. 

Për këtë Zoti i Lartëmadhëruar në Kur’anin fisnik thotë: 

“Nuk ka dyshim dhe është e vërtetë se Allahu është i 
dijshëm për çdo send”. E1 Muxhadele:7 
Poashtu Zoti i Lartëmadhëruar në Kur’anin thotë: 

“Ai i ka qelësat e të gjitha fshehtësive, ato i di vetëm Ai. 
E di se çka ka në tokë dhe çka ka në det. Asnjë fletë nuk bie e 
Ai të mos di për ate. Dhe nuk ka kokërr në mbendësi të tokës, 
çfardo që të jetë e njomë që binë menjëherë ose e thatë e që ajo 
të mos jetë në librin e qartë”. E1 En’amë:59 

Pyetje: 

1. Trego argumentin Kur’anorë për cilësinë e Zotit se Ai din gjithçka ? 

SEM’Ë (DËGJON) 

Çdo fjalë e cila flitet nuk mund ta ndëgjojë askush tjetër para 
Zotit xh.sh. Allahu ndëgjon çdo lëvizje, e çdo qetësi. 

Te Allahu xh.sh. nuk vjen në pyetje largësia apo afërsia e 
ndëgjimit, lindje e perendim, veri a jug. Ngase zëri edhe pse e ka 
shpejtësin për të kaluar një kohë prej një vendi në vend tjetër, Zoti i 
Lartëmadhëruar e ndëgjon në çdo moment. 

Zoti i Madhëruar këtë e tregon në Kur’an: 

“Vërtetë, Allahu dëgjoi fjalët e asaj e cila bisedoi me ty 
lidhur me burrin e vet, që u ankua te Allahu; prandaj Allahu e 
dëgjon bisedën tuaj, Allahu dëgjon çdo bisedë dhe e sheh çdo 
punë”. (E1 Muxhadele : 1 ) 

Pyetje: 

1. Trego argumentin Kur’anor të cilësisë së Zotit SEM’Ë (Dëgjon)? 

BESAR (SHIKON) 

Sikurse Zoti i Lartëmadhëruar dëgjon gjithçka ai sheh 
gjithçka. Zoti i Lartëmadhëruar sheh edhe në errësirat më të thella 
ku nuk mund të sheh askush. Zotit të Lartëmadhëruar nuk i 
nevojitet drita për të parë, apo teleskop ose mikroskop për të 
vërejtur gjërat e imta apo të largëta. 

Kur shkoi Musa a.s. me vëllaun e tij Harunin te Lirauni, ata u 
frikësuan se ndoshta do t’ju ndodhë ndonjë e keqe, por Zoti i 
Madhëruar u tha: 

“Mos u frikësoni, Unë jam me ju gjithashtu: Ndëgjoj dhe 
shoh”. (Ta Ha:46) 

Nëse të gjithë njerëzit dhe të gjitha gjallesat, organizohen që 
së bashku të shohin tërësinë e tokës nuk munden me përfshi. 

Për këtë arsye mirësi (IHSAN) quhet me adhuru Allahun sikur që e 
sheh Atë, pse nëse ti nuk e sheh, Ai (Allahu) të sheh ty. 

Pëmijë të dashur kështu na ka mësuar mësuesi i njerëzimit 
Muhamedi a.s. 

Pyetje: 

1. Trego argumentin Kur’anor për cilësinë e Zotit El-Besar (Shikon)? 

IRADE (I VULLNETSHËM) 

Të gjitha pemët dhe perimet rriten, zhvillohen dhe japin fryte 
prej elementeve të njejta. Të gjitha kanë: një ajër, një tokë një ujë 
dhe të gjitha thithin elementet e njëjta të tokës si Karbonin, 
oksigjenin, hidrogjenin, azotin, fosforin, qibritin, magneziumin, 
hekurin. Mirëpo kur të shohim molla e ëmbël, limoni e thartë, 
ndërsa barishta e idhët. Në anën tjetër therra të therron, ndërsa 
pambuku i butë. Gruri sjell miellin ndërsa lulja e diellit tlynin 
(yndyrën). 

Të gjitha këto dëshmojnë për dëshirën dhe vullnetin 
(IRADE) të Allahut; se Ai cakton ligjet, rregullon çështjet, 
frymëzon si don dhe kur të dëshiron. Kjo cilësi apsolute nuk i takon 
askujt tjetër përpos Allahut xh.sh. E nëse Ai dëshiron të gjitha 
mund t’i ndryshon. 

“Zoti yt vërtetë vepron si dëshiron dhe çka dëshiron”. 

ElHudë:107 

“Zoti yt krijon çka dëshiron dhe zgjedhë. Ju dhe çdo kush 
tjetër nuk ka zgjedhje”. E1 Kasas:68 



Pyetje: 

1. Trego argumentin Kur’anorë për cilësinë e Zotit se EL-IRADE? 



KUDRET (I PLOTFUQISHËM) 

E tërë gjithësia dhe çdo send që lëvizë, qarkullon ose nuk 
lëvizë është me fuqinë (KUDRETIN) e Allahut xh.sh. Fara e grurit 
e dobët e cila prej toke shpërthen dhe rritet, rritet me plotfuqinë 
(KUDRETIN) e Allahut xh.sh. 

Erërat të cilat puhitin, dhe retë të cilat lëvizin, lëvizin me 
plotfuqinë e Allahut xh.sh. Lumenjtë të cilët qarkullojnë dhe valët e 
detit të cilat valojnë, të gjitha janë prej plotfuqisë (KUDRETIT) të 
Allahut xh.sh. Edhe planetet e yjet në qiell të cilat lundrojnë në 
horizont dhe në gjithësi, lundrojnë me plotfuqinë (KUDRETIN) E 
Allahut xh.sh. Sepse Ai ka mundësi-plotfuqi mbi çdo send. 

Për këtë Zoti i Lartëmadhëruar në Kur’an na ka mësuar t’i 
themi Atij : 

“Ti (O Zot) vërtetë ke mundësi dhe plotfuqi (KADIRË) 
mbi çdo send”. Et Tahrimë:8 



Pyetje: 

1. Trego argumentin Kur’anorë për cilësinë e Zotit EL-KUDRET? 



KELAM 

“FLET ME TË FOLURIT E TIJ HYJNOR” 

Të folurit është mjet i sqarimit të qështjeve. 

Të folurit e Krijuesit nuk i gjason të folurit të krijesave të cilat 
burojnë prej buzëve, gjuhës,fytit dhe dhëmbëve. Por të folurit e 
Zotit është cilësi e posaqme me të cilën Zoti i Lartëmadhëruar u ka 
folur melaqeve, krijesave e gjithçka ka në qiellëra e në tokë. 

Për këtë Zoti i Lartëmadhëruar thotë: 

“Thuaj: Sikur deti të jetë ngjyrë për t’i shkruar fjalët e 
Zotit tim do të shpenzohej ngjyra e nuk do të shpenzoheshin 
fjalët e Zotit tim edhe nëse prap sjellim ngjyrë sa ka deti”. 

E1 Kehf:109 

Në një ajet tjetër thotë Zoti i Lartëmadhëruar: 

“Sikurse çka ka në tokë prej lisave të ishin lapsa dhe 
detit meja bashkangjitë edhe shtat detëra të tjerë, prapseprap 
fjalët e Allahut nuk shpenzohen. Vërtet Ai është i Fuqishëm dhe 
i Urtë”. Lukman:27 

Zoti i Lartëmadhëruar ka folur me Musa a.s., ka folur me 
Xhibrilin, e do të flas edhe me besimtarët në ditën e Kijametit. 
Ndërsa në këtë botë të folurit e Zotit me robërit e Tij e ka plotësu në 
Kur’anin Fisnik ku thotë: 

“Dhe u plotësua fjala e Zotit tënd e vërtetë dhe e drejtë, 
nuk mund askush t’i ndryshojë fjalët e Tij, se Ai Dëgjon dhe 
është i Dijshëm”. 



Pyetje: 

1. Trego argumentin Kur’anorë për cilësinë e Zotit EL-KELAM? 



TEVHID ESMA 
“NJËSIMI I ZOTIT NË EMRA” 

Zoti i Lartëmadhëruar në Kur’an thotë: 

“Allahu i ka emrat më të bukur, Thirreni me ato emra”. 
Poashtu edhe Muhamedi a.s. thotë: 

“Allahu i ka 99 emra. Kush i mëson dhe është i bindur, do 
të hyjë në xhenet”. (Mutefikun alejhi) 



Emrat e bukur të Allahut janë: 



ALLAH 

ERR-RRAHMAN - 



ERR-RRAHIMË - 



EL-MELIK 

EL-KUDDUS 

ES-SELAM 

EL-MUËMIN 



EL-MUHEJMIN - 
EL-‘AZIZË 

EL-XHEBBAR - 

EL-MUTEKEBBIR 

EL-HALIK 

EL-BARI 



Emër i përveçëm i Zotit xh.sh. 

Veçori e posaqme e Allahut i cili mëshiron në 
këtë botë në përgjithësi - besimtarët dhe 
pabesimtarët 

Veçori e posaqme e Allahut i Cili mëshiron 
posaqërisht vetëm besimtarët në këtë botë dhe 
në botën tjetër. 

Ai sundon me pozitën e Tij si dëshiron. 

Ai është i pastërt dhe larg ndaj çdo të mete 
apo mangësie. 

Ai është që jep paqë për krjesat. 

Ai është besnik në premtimet e Tija për 
shpërblimin e besimtarëve dhe dënimin e 
pabesimtarëve. 

Ai mbizotëron në mënyrë absolute çdo gjë. 

Ai është i plotfuqishëm , gjithmonë Triumfues 
dhe çdo gjë i nënshtrohet vetëm Atij. 

Ai është i gjithëfuqishëm dhe me përpikëri i 
ekzekuton dhe i realizon qështjet e Tij. 

Ai është i Madhërishmi. 

Ai është që ka krijuar të gjitha krijesat. 

Ai është që ka krijuar çdo gjë prej asgjëje, dhe 
çdo send e ka zanafillën te Ai. 



EL-MUSAVVIR 



Ai është që secilit ia ka dhënë formën, figurën 
dhe veçoritë me u dalluar prej të tjerëve. Ai 

EL-GAFFAR 

EL-KAHHAR 

EL-VEHHAB 



ERR-RREZAK 

EL-FETTAH 

EL-‘ALIMË 

EL-KABID 

EL-BASIT 

EL-HAFID 

ERR-RRAFEË 

EL-MUTZ 

EL-MUDHIL 

ES-SEMEË 

EL-BASIRË 

EL-HAKEM 

EL-‘ADL 

EL-LETIFË 

EL-HABIRË 

EL-HALIMË 

EL-ADHIMË 

EL-GAFURË 

ESH-SHEKURË 



ka formësu me dëshirën eTij të gjitha krijesat. 
Ai është që falë vazhdimisht dhe pandërprerë. 
Me fuqinë e Tij, Ai mbizotron dhe mposhtë 
çdo send dhe sundon në mënyrë absolute. 

Ai ju jep të gjitha të mirat robërve të Tij. Ai 
është bujarë, Ai dhuron çdo begati për të cilën 
kanë nevojë robërit e Tij. 

Ai fumizon të gjitha krijesat me çdo gjë çka u 
nevojitet atyre. 

Ai qliron çdo gjë, Ai zgjedhë çdo qështje dhe 
Ai sundon gjithçka. 

Ai është i gjithëditur. 

Ai është që fumizimin e ka në dorëne Tij dhe 
ia ngushton kujt dëshiron. 

Ai është që fumizimin e ka në dorëne Tij dhe 
ia zgjeron kujt dëshiron. 

Ai është që kriminelët dhe të padrejtit i pëml 
dhe i nënshtron. 

Ai është që i ngritë në pozita të merituara 
besimtarët dhe të drejtët. 

Ai është i robërve të Tij, u jep nderë dhe 
krenari. 

Ai është që kë të don e pëml dhe e degradon 
Ai është që ndëgjon pakufi. 

Ai është që sheh gjithçka. 

Ai gjykon me drejtësi në mes të robërve. 

Ai është i drejti absolut. 

Ai është i butë ndaj robërve të Tij. 

Ai është i informuar në përpikëri për të gjitha 
qështjet. 

Ai nuk shpejton në denim, por denon në 
kohën qe e cakton Ai vet. 

Ai është më Madhështori. 

Ai i cili falë robërit e Tij për gabimet e bëra. 
Ai është Mirënjohës dhe i shpërblen 
besimtarët kur e falënderojnë. 



29 




EL-‘ALIJJ 

EL-KEBIRË 

EL-HAEIDHË 

EL-MUKITË 

EL-HASIBË 

EL-XHELILË 

EL-KERIMË 

ERR-RREKIBË 

EL-MUXHIBË 

EL-VASEË 

EL-HAKIMË 

EL-VEDUDË 

EL-MEXHIDË 

EL-BATTH 

ESH-SHEHIDË 

EL-HAKK 

EL-VEKILË 

EL-KAVIJJ 

EL-METINË 

EL-VELIJJ 

EL-HAMIDË 

EL-MUHSI 

EL-MUBDI 

EL-MU’IDË 



- Ai është më i Larti. 

- Ai është më i Madh sa që mendja e njeriut 
nuk mund ta paramendojë sa është i Madh. 

- Ai është Ruajtës absolut sa që Atij asgjë nuk 
mund t’i shpëtojë kurrë. 

- Ai di gjithçka për krijesat. 

- Ai llogaritë çka kanë nevojë robërit e Tij dhe 
ujep çka kanë nevojë. 

- Ai është më Fisniku dhe më i Nderuari. 

- Ai është më Bujari dhe më Fisniku 

- Ai vigjilon çdo gjë dhe nuk mund t’i mungojë 
asgjë. 

- Ai i pranon lutjet e robërve të Tij. 

- Ai është Gjithëpërfshirës dhe i zgjeron me 
fumizimin e Tij të gjitha krijesat. 

- Ai është i Urtë i Ditur dhe Qeverisë me urtësi. 

- Ai ju do të mirën robërve të Tij dhe ju sjellë të 
mira. 

- Ai i cili meriton kuhminacionin e çdo 
Lavdërimi dhe Madhërimi. 

- Ai i cili i ringjallë krijesat pas vdekjes së tyre. 

- Dituria e Tij është e pakufishme dhe Ai është 
Dëshmitarë i çdo çështje. 

- Ai është i Vërteti dhe i Pamohueshmi. 

- Ai përkujdeset për fumizimin e robërve të Tij 
dhe të gjitha krijesave. 

- Ai ka fortësi dhe fuqi absolute. 

- Ai është i fortë dhe i pathyeshëm. 

- Ai ka në brojtjen e Tij gjithçka. 

- Ai meriton Lavdërim e Falenderim gjithmonë. 

- Ai është njohës i përpiktë i çdo çështjeje. 

- Ai ka krijuar gjithçka prej asgjëje dhe 
zanafilla e gjithçkaje është prej Tij. 

- Ai i rikrijon gjërat pasi të humbin dhe të 
zhduken. 

EL-MUHJI 

EL-MUMITË 

EL-HAJJ 

EL-KAJJUMË - 

EL-VAXHID 

EL-MAXHID 

EL-VAHID 

ES-SAMED 



EL-KADIR 
EL-MUKTEDIR - 
EL-MUKADDIM - 
EL-MUEHHIR - 
EL-EVVEL 
EL-AHIR 
EDH-DHAHIR - 
EL-BATIN 
EL-VALIJ 
EL-MUTE’ALI - 
EL-BERR 

ET-TEVVAB 
EL-MUNTEKIM - 
EL-AFUVV 

ERR-RREUFË - 



MALIKUL 

MULK- 

DHUL XHELALI 
VEL IKRAM - 

EL-MUKSIT 



Ai ju ka dhënë jetë çdo gjallese. 

Ai ua merr jetën çdo gjallese. 

Ai ka gjallërinë dhe jetë absolute. 

Ai është i përjetshmi dhe i përgjithmonshmi 
Ai është i pavarur dhe çdo gjë varet prej Tij. 
Ai është i vetmi që meriton lavdata. 

Ai është i vetmi, nuk ka zot tjetër pos Tij. 
Vetëm Atij i mbështetet gjithçka, dhe vetëm 
Ai mbron dhe ka në kompetencën e Tij 
gjithçka. 

Ai ka mundësi dhe fuqi absolute. 

Ai është i fuqishëm mbi gjithçka. 

Ai gradon cilin të dojë. 

Ai degradon cilin të dojë. 

Ai është i pari pa fillim. 

Ai është i fundit pa mbarim. 

Ai është i dukshëm me veprat e Tij. 

Ai është i padukshëm. 

Ai është Sundimtarë dhe Udhëheqës absolut. 
Ai është i Gjithëlartësuari. 

Ai bën dobi të pandërprerë dhe jep të mira të 
shumta dhe të panumërta. 

Ai i pranon tevbet dhe fal gabimet. 

Ai me meritë ndëshkon ndëshkimtarët. 

Ai falë gabimet dhe nuk dënon atë i cili nuk 
meriton dënimin. 

Ai është i butë dhe i mëshirshëm ndaj robërve 
të Tij. Ai është i dhimbshëm ndaj robërve të 
Tij. 

Ai është Sundimtarë absolut. 

Ai është specifik me cilësitë e Tij 
madhështore dhe është i përsosur . Vetëm Atij 
i takojnë nderimet. 

Ai është i drejtë në gjykim. 

EL-XHAMI’Ë 

EL-GANIJ 

EL-MUGNI 

EL-MANEË 

ED-DARRË 

EN-NAFEË 

EN-NURË 

EL-HADI 

EL-BEDEË 

EL-BAKI 

EL-VARITH 

ERR-RRE SHIDË - 
ES-SABURË 



Ai është që i tubon krijesat në ditën e 
Kijametit. 

Ai është i pavarur dhe çdo gjë varet prej Tij. 
Ai i jep pasuri kujt të dojë. 

Ai pengon kur të dojë dhe çka të dojë. 

Ai i dëmton të padrejtit dhe të padëgjueshmit. 
Ai i bën dobi të drejtëve dhe të dëgjueshmëve. 
Ai udhëzon në dritë të vërtetë. 

Ai udhëzon në rrugë të drejtë dhe të dobishme 
Ai i ka shpikur krijesat dhe i ka krijuar. 

Ai është i përhershëm pambarim. 

Pasi të shkatërrohen dhe të zhduken krijesat 
Ai trashëgon gjithçka. 

Ai shpie në rrugë të dobishme. 

Ai është durimtarë dhe të padëgjueshmit i 
dënon në kohë të caktuar. 



Pyetje: 

1. Trego numrin e emrave të Allahut sipas hadithit të Muhamedit a.s. ? 

2. Përmendi 20 emra prej emrave të Zotit? 

KAPITULLI I DYTE 



AI ËSHTË ALLAHU 
I CILI NUK KA SHOK AS RIVAL 




NUK ËSHTË I LINDUR 

DHE NUK KA LINDË 

NUK I GJASON ASGJË ATIJ 

KRIJUESI I ÇDO SENDI 

KA MUNDËSI PËR GJITHÇKA 

ÇOFTË I LARTËSUAR 

NA SHEH E NE NUK E SHOHIM 

TË TIJ JANË GJITHÇKA KA 

NË QIELLËRA DHE NË TOKË 

FALË GABIMET 

PRANON TEVBEN 

POR EDHE DENON ASHPËR 

AI NA KA KRIJU 

NA FURNIZON 

NA KA DHËNË JETËN 

NA BËNË TË VDESIM 

CILINDO E FURNIZON PAKUFI 

NUK ADHUROJ ASKEND POS TIJ. 



EBU HANIFJA DHE ATEISTI 

Një ditë prej ditëve një ateist shkon te Halifja i muslimanëve 
dhe i thotë me guxim se ai është ateist dhe ai dëshiron të bisedojë 
me dijetarë për ta bindur, sepse ai mendonte se nuk ka Zot. 

Halifja heshti pak kohë dhe mendoi në vehte: Nëse e mbytë 
do të thonë njerëzit - ja nuk kanë qenë në gjendje me diskutu për ta 



34 




bindur dhe për atë e ka mbytur. Kështu e thirri ministrin e i tha: 
Shko thirre Ebu Hanifen. 

Pas një kohe arriti Ebu Hanifja. Halifja i tregoi për ateistin 
dhe i tha që të bisedojë me të dhe ta bindë atë për ekzistimin e 
Zotit. 

Ebu Hanitja i tha Hlifes : Unë do t’i sjelli ateistit argumente 
për ekzistimin e Zotit por nëse më lejoni pak kohë që të shkoj në 
një vend se e kam një punë për ta kryer pa tjetër dhe shumë shpejtë 
do të kthehem. 

Halifja e lejoi dhe shkoi. 

Koha kaloi, Ebu Hnifja u vonua shumë ndërsa ateisti me 
kryelartësi i tha Halifes: Më lejoni edhe mua të shkoj pse Ebu 
Hanitja iku dhe nuk do të kthehet, sepse ai nuk ka argument për të 
më bindur. 

Dhe posa u nis ateisti në drejtim të derës për të shuar kur 
hyri Ebu Hanifja dhe kërkoi falje për vonesën dhe u tregoi atyre se 
gjat rrugës kishte për ta kaluar një lum, mirëpo nuk kishte anije dhe 
është ulur buz lumit për të pritur mos po kalon ndonjë anije dhe 
kishte pritur shumë derisa befasisht e kishte parë Ebu Hanifja një 
çështje të quditshme. Kishte parë dërrasat se si vetvetiu 
bashkoheshin në mes veti në lum, ndërsa gozhdat fluturonin dhe i 
gozhdonin dhe i përforconin dërrasat dhe çekiçi vetvetiu shkonte 
dhe i mëshonte secilës gozhdë. Kështu derisa barka u ndërtu dhe pa 
askend mu afura buz lumit ku isha unë për të hypur. 

Qeshi me të madhe ateisti dhe tha: Kjo është e pamundur, 
kjo është e pavërtetë, ti je i çmendur nuk të beson askush. Po si 
është e mundur që gozhdat të fluturojnë në ajër dhe dërrasat me u 
bashkuar në ujë vetvetiu dhe me u ndërtu barka. 

Ebu Hanifja buzëqeshi dhe i tha: Pasi që një barkë e vogël nuk 
mund të ndërtohet pa ndërtuesin e saj dhe nuk beson askush, 
atëherë, si mund të besohet që kjo gjithësi me gjithëçka ka si : toka, 
qielli, dielli, hëna, planetettë gjitha janë krijuar vetvetiu dhe nuk i 
ka kriuar askush!? 

Ateisti uli kokën pastaj tha: Ke thënë të vërtetën. Kjo 
gjithsesi, patjetër ka ka krijuesin i cili e ka kriuar dhe e ka 
programuar, e ai është Zoti xh.sh. 

MËSUESI PA MEND 

Na ishte në një shkollë një musues. Ai nuk besonte në 
ekzistimin e Zotit. Një ditë prej ditëve mësuesi hyri në klasë dhe i 
pyeti nxënësit: 

- A më shihni? 

- Po, të shohim - i thanë nxënësit. 

- Pra unë ekzistoj. Pastaj pyeti. 

- A e shihni dërrasën e zezë? 

- Po iu përgjigjën nxënësit. 

- Pra edhe dërrasa e zezë ekziston. 

- A i shihni bankat? 

- Po i shohim bankat. 

- Pra edhe bankat ekzistojnë. 

Pastaj i pyeti: 

- A e shihni Zotin? 

- Jo i përgjigjën nxënësit. 

- Atëherë, ku është Zoti pasi ne nuk e shohim? 

Njëri prej nxënësve i cili i shte i zgjuar ungrit në këmbë dhe i pyeti 
nxënësit: 

- A e shihni mendjen e mësuesit? 

- Jo iu përgjigjën nxënësat. 

- Atëherë mësuesi nuk paska mend! 



MËSUESI I MENQUR 



Mësuesi i mençur i mori katër molla dhe i shpërndau në 
katër nxënës dhe u tha: 

Merrini mollët dhe shkoni në ndonjë vend ku nuk ju sheh 
askush. 

- I pari shkoi dhe e ngrëri mollën nën shtrat. 

- I dyti shkoi dhe e ngrëri mollën pas dollapit. 

- I treti shkoi në dhomë dhe e mbyll derën me qelës dhe e 
ngrëri i vetmuar në dhomë. 

- I katërti u kthye me mollë në dorë dhe i tha mësuesit: “Nuk 
munda të gjej vend ku nuk më sheh askush, pse më sheh 
Allahu. 

- Mësuesi e falenderoi nxënësin dhe e shpërbleu për provimin 
e dhënë dhe u tha nxënësëve tjerë: 

- Ju kam thënë që ta hani mollën ku nuk ju sheh askush. Po 
pse nuk e ditët se Allahu ju sheh juve gjithmonë në çdo kohë 
dhe në çdo vend? 



BIJA E MENÇUR 



Halifja i muslimanëve Omeri r.a. një natë prej netëve ecte 
nëpër rrugë për t’i shiku nevojat e muslimanëve. Kur papritmas e 
ndëgjon zërin e një nëne duke i thënë bijes së saj: Shko sjell ujë që 
ta përziejmë me qumësht, që të kemi sasi më të madhe të qumështit 
për ta shitur në treg. Mirëpo e bija nuk e dëgjoi. 

Nëna i tha bijës: Po Halitja nuk na sheh në këtë natë. 

Bija ju përgjigj: Nëse Omeri nuk na sheh, atëherë Allahu 
ëahtë Ai i cili na sheh. 

Omeri u gëzua me këtë përgjigjeje të vajzës besimtare e 
sinqert dhe e martoi me birin e tij. 



BILALLI r.a. 

Shoku i Muhamedit a.s. Bilalli r.a. ishte rob i Umeje bin 
Halefit kur e ka pranu islamin. 

Kur dëgjoi idhujtari Umej bin Halef se robi i tij është bërë 
musliman ka tentuar me e larguar prej besimit por nuk ia ka arritur 
qëllimit. 

Për këtë arsye e merr Bilallin r.a. dhe e dërgon në shkretëtirë 
në mes të ditës, kur dielli përcëllonte. Aty e zdesh lakuriq dhe i 
vendosë gurë të mëdhenjë në trupin e tij dhe e torturon pa mëshirë. 
Mirëpo imani i Bilallit vetëm sa shtohej dhe me guxim të madh 
pandërprerë thonte: 

Allahu është Një, Allahu është Një, Allahu është Një. 

Dhe kështu në mes të shkretëtirës, në mes të ditës nuk 
dorëzohej derisa e bleu shoku i Muhamedit a.s. - Ebu Bekri Sidiki 
dhe e liroi. 

Pastaj Bilalli është bërë Muezini i parë në islam. 



IMANI - BESIMI NË ZOTIN 

Muhamedi a.s. ka thënë: 

“Kush thotë LA ILAHE IL-LALLAH do të hyjë në xhenet”. 

Kjo fjalë është tjala më madhështore që ekziston. 

Shahadeti, i cili tregon njësimin e Zotit, është shkalla më e larta e 
imanit dhe dega më specifike. 

Muhamedi a.s. ka thënë: 

“Imani i ka gjashtëdhjetë e disa degë më e larta është fjala 
LA ILAHE IL-LALLAH”. 

Me këtë fjalë hynë në islam. Shahadeti është shart i islamit dhe rukn 
i tij. 

Tani do t’i përmendim edhe degët tjera të imanit: 



1 . Maturia në shpenzim 

2. Mbrojtja e pasurisë 

3. Ndalimi i vetëvetes nga vrasja 

4. Ndalimi i vetëvetes nga harami 

5 . Dashuria në emër të Allahut 

6. Urrejtja në emër të Allahut 

7. Devotshmëria 

8. Largimi i gjërave të dëmshme 

9. Largimi nga kufri 

10. Falja e namazeve farze 

1 1 . Zekati 

12. Haxhi 

13. Agjinimi 
14. 1’ëtikafi 

15. Afrimi me besimtarë 

16. Largimi i ndyrësirave nga rruga 

17. Kënaqësia me caktimin e Zotit 

18. Durimi 

19. Mëshira 

20. Lutja 

39. Ndëgjimi i udhëheqësave. 

40. Plotësimi i premtimit. 

41. Kefareti. 

42. Kryerja e akteve. 

44. Xhihadi. 

43. Dorëzimi i emaneteve. 

45. Ndërlidhshmëria. 

46. Besimi në të dërguarit. 

47. Besimi në librat e Zotit. 



2 1 . Turpërimi 

22. Dashuria ndaj të dërguarit 

23. Rrespekti i të dërguarit a.s. 

24. Liximi i Kur’anit. 

25. Kërkimi i diturisë 

26. Përhapja e diturisë 

27. Drejtësia 

28. Bëmirësia ndaj prindërve. 

29. Edukata e mirë. 

30. Ndërlidhshmëria farefisnor 

31. Pajtimi mes njerëzve. 

32. Edukimi i femijëve. 

33. Me fitu ushqimin hallall. 

34. Me shpenzu pasurinë në 
vende të lejuara. 

35. Gëzimi për të mira. 

36. Ndalimi nga e keqja 

37. Me iu përmbajtë ehli 
xhematit. 

38. Bashkimi në të mirë. 

58. Shpresa në Zotin. 

59. Mbështetja në Zotin. 

60. Falënderimi për të mirat 
e Zotit. 

61. Përkujtimi i Zotit. 

62. Ruajtja e gjuhës. 

63. Pastrimi truporë dhe 
shpirtërorë 

64. Ekzekutimi i ligjeve. 

49. Besimi në caktimin e Zotit. 
48. Besimi në melaqet e Zotit. 

50. Besimi në ditën e Gjykimit 

51. Modestia. 

52. Xhelozia 

53. Fisnikëria. 

54. Rrespektimi i të madhit. 

55. Me dëshirue për tjetrin çka 
dëshiron për veten. 

56. Me e dashur Allahun. 

57. Frika ndaj Zotit. 



65. Rrespektimi i fqiut. 

66. Kthyerja e selamit. 

67. Vizita e të sëmuarit. 

68. Rrespektimi i mikut. 

69. Përshëndetja e të teshurit. 

70. Me i largu të këqijat të 
cilati pengojnë njerëzit 

7 1 .Sjellja e mirë ndaj fëmijëve 

72. Fshehja e gabimeve. 

73. Lutja për të vdekurit. 



SURETUL - IHLAS 

BISMIL-LAHIRR-RRAHMANIRR-RRAHIM 

KUL HUVALLAHU EHAD 
ALLAHU SAMED 
LEM JELID 
VE LEM JULED 

VELEM JEKUN LEHU KUFUVEN EHAD 

“Thuaj: Ai, All-llahu është Një! All-llahu është Ai të Cilit 
çdo krijesë i drejtohet (i mbështetet) për çdo nevojë. As s’ka 
lindur kë, as nuk është i lindur. Dhe me Atë askush nuk i 
është e barabartë”. (Suretul - Ihlas: 1-4) 



AJETUL KURSIJA 

BISMIL-LAHIRR-RRAHMANIRR-RRAHIM 

ALLAHU LA ILAHE IL-LA HUVE 

EL HAJJUL KAJJUME 

LA TEËHUDHUHU SINETUN VE LA NEVM 

LEHU MA FIS-SEMAVATI VE MA FIL ERD 

MEN DHEL-LEDHI JESHFEU INDEHU IL-LA BI IDHNIHI 

JEA’LEMU MA BEJNE EJDIHIM VE MA HALFEHUM 

VE LA JUHITUNE BISHEJ IN MIN ILMIHI 
IL-LA BIMA SHAE 

VESIA KURSIJJUHUS SEMAVATI VEL ERD 
VE LA JEUDUHU HIFDHUHUMA 
VE HUVEL ALIJJUL ADHIMË. 

“Allahu është një, nuk ka zot tjetër përveç Atij. Ai është 
mbikëqyrës i përhershëm dhe i përjetshëm. Atë nuk e kap as 
kotje as gjumë, gjithçka ka në qiej dhe në tokë është vetëm e 
Tij. Kush mund të ndërmjetësojë tek Ai, pos me lejën e Tij, e 
di të tashmen që është pranë tyre dhe të ardhmen, nga ajo 
që Ai di, tjerët dinë vetëm aq sa Ai ka dëshiruar, Kursija e 
Tij (dija-sundimi) përfshinë qiejt dhe tokën, kujdesi i Tij 
ndaj të dyjave, nuk i vjen rëndë, Ai është më i larti, më i 
madhi”. (Suretul - Bekare:255) 

PËRMBAJTJA 



Hyrje 

SHARTET E FJALËS “ LA ILAHE IL - LALLAH “ 9 

“LA ILAHE IL - LALLAH” 10 

SHARTI I DYTË -ME QENË I BINDUR NË FJALËN 

“LA ILAHE IL-LALLAH” 10 

